বাংলাদেশে ধর্মনিরপেক্ষতা
বর্তমানে বাংলাদেশের সংবিধান ৮ নং অনুচ্ছেদের দ্বিতীয় অংশে "ধর্ম নিরপেক্ষতাকে" রাষ্ট্র তন্ত্রের একটি ভিত্তি হিসেবে ঘোষণা করে এবং অনুচ্ছেদ ২ক এর প্রথম অংশে ইসলামকে রাষ্ট্রীয় ধর্ম হিসেবে ঘোষণা করে। সংবিধানের অনুচ্ছেদ ১২ এর দ্বিতীয় অংশে যা ১৫তম সংশোধনীর মাধ্যমে পুনঃস্থাপিত হয়েছিল তাতে বলা আছে -
বাংলাদেশ জামায়াতে ইসলামী
১৯৭১ সালে জামায়াতে ইসলামী বাংলাদেশের মুক্তিযুদ্ধের তীব্র বিরোধিতা করে। জামায়াতে ইসলামী পাকিস্তান সেনাবাহিনীকে সাহায্য করতে রাজাকার, আলবদর, আলশামস্ প্রভৃতি বাহিনী গড়ে তোলে। এরা পুরো মুক্তিযুদ্ধের সময় পাকিস্তানী বাহিনীর পক্ষে কাজ করে। পাকিস্তানি সেনাবাহিনীর সাথে এই দলের সদস্যরা হত্যা, ধর্ষন, লুটপাট, সংখ্যালঘু নির্যাতন, হিন্দু সম্প্রদায়ের লোকজনকে জোড়পূর্বক ইসলাম ধর্ম গ্রহণে বাধ্য করা, ১৪ই ডিসেম্বর বুদ্ধিজীবী হত্যকান্ডে জড়িত থাকা সহ বিভিন্ন মানবতাবিরোধী অপরাধে জড়িত থাকার অভিযোগ আন্তর্জাতিক অপরাধ ট্রাইব্যুনালে প্রমানিত হয়েছে এবং এসব অভিযোগে জামায়াতে ইসলামীর অনেক নেতাকর্মীকে মৃত্যুদন্ডসহ বিভিন্ন মেয়াদে সাজা প্রদান করা হয়েছে ।